CELEX: 32019R0724
Language: et
Date: 2019-05-10 00:00:00
Title: Komisjoni rakendusmäärus (EL) 2019/724, 10. mai 2019, millega muudetakse rakendusmäärust (EL) nr 686/2012 seoses referentliikmesriikide ja kaasreferentliikmesriikide nimetamisega toimeainete glüfosaadi, lambda-tsühalotriini, imasamoksi ja pendimetaliini jaoks ning muudetakse rakendusmäärust (EL) nr 844/2012 seoses võimalusega, et liikmesriikide rühm võtab ühiselt referentliikmesriigi rolli (EMPs kohaldatav tekst)

13.5.2019   
               
               
                  ET
               
               
                  Euroopa Liidu Teataja
               
               
                  L 124/32
               
            
         KOMISJONI RAKENDUSMÄÄRUS (EL) 2019/724,
         10. mai 2019,
         millega muudetakse rakendusmäärust (EL) nr 686/2012 seoses referentliikmesriikide ja kaasreferentliikmesriikide nimetamisega toimeainete glüfosaadi, lambda-tsühalotriini, imasamoksi ja pendimetaliini jaoks ning muudetakse rakendusmäärust (EL) nr 844/2012 seoses võimalusega, et liikmesriikide rühm võtab ühiselt referentliikmesriigi rolli
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artiklit 19,
         ning arvestades järgmist:
         
                     (1)
                  
                  
                     Komisjoni rakendusmäärusega (EL) nr 686/2012 (2) määratakse pikendamismenetluse eesmärgil toimeaine hindamiseks referentliikmesriik ja kaasreferentliikmesriik. Kuna toimeainete glüfosaadi, imasamoksi ja pendimetaliini hindamisi ei ole veel referentliikmesriigile ega kaasreferentliikmesriigile jaotatud ning nende heakskiitmine aegub ajavahemikul 1. jaanuarist 2022 kuni 31. detsembrini 2024, on asjakohane need toimeained jaotada.
                  
               
                     (2)
                  
                  
                     Jaotamine peaks toimuma selliselt, et vastutus ja tööülesanded jaotuksid liikmesriikide vahel tasakaalustatud viisil.
                  
               
                     (3)
                  
                  
                     Erandjuhtudel võib konkreetse toimeaine hindamisega seotud eeldatav töökoormus ja keerukus ületada sellise ühe referentliikmesriigi võimekust, keda toetab üks kaasreferentliikmesriik. Sellistel juhtudel võib olla põhjendatud töökoormuse laiem jaotamine ja mitme liikmesriigi oskusteabe koondamine, määrates referentliikmesriigiks liikmesriikide rühma, mis tegutseb ühiselt. Seepärast tuleks selgitada, et referentliikmesriigi rolli võib täita liikmesriikide rühm ühiselt. Sellisel juhul ei ole kaasreferentliikmesriigi määramine vajalik. Kui mitu liikmesriiki täidavad ühiselt referentliikmesriigi rolli, peaksid nad kokku leppima töökorralduse üksikasjades. Seda arvesse võttes tuleks toimeaine glüfosaadi hindamine määrata liikmesriikide rühmale, mis tegutseb ühiselt referentliikmesriigina.
                  
               
                     (4)
                  
                  
                     Imasamoksi hindamisel tuleks referentliikmesriigiks määrata Kreeka ja kaasreferentliikmesriigiks Itaalia.
                  
               
                     (5)
                  
                  
                     Pendimetaliini hindamisel tuleks referentliikmesriigiks määrata Rootsi ja kaasreferentliikmesriigiks Madalmaad.
                  
               
                     (6)
                  
                  
                     Kokkuleppel asjaomaste liikmesriikidega peetakse vajalikuks muuta kaasreferentliikmesriiki toimeaine lambda-tsühalotriini puhul, järgides seejuures vastutuse ja tööülesannete jaotumise tasakaalu liikmesriikide vahel. Lambda-tsühalotriini heakskiidu pikendamise menetluse hindamisel tuleks määrata referentliikmesriigiks Kreeka, samas kui kaasreferentliikmesriik Prantsusmaa jääb samaks.
                  
               
                     (7)
                  
                  
                     Komisjoni rakendusmääruses (EL) nr 844/2012 (3) on sätestatud määrusega (EÜ) nr 1107/2009 ettenähtud toimeainete heakskiidu pikendamise menetluse rakendamine.
                  
               
                     (8)
                  
                  
                     Rakendusmäärusega (EL) nr 844/2012 on ette nähtud taotluste ja seejärel esitatud täiendavate toimikute menetlemine ühe referentliikmesriigi poolt, keda toetab üks kaasreferentliikmesriik. Menetluskorda tuleks siiski täpsustada eespool nimetatud erandjuhtude jaoks, kui hindamine on määratud liikmesriikide rühmale, kes tegutseb rakendusmääruse (EL) nr 686/2012 kohaselt ühiselt referentliikmesriigina. Kõnealune rühm peaks ühiselt täitma referentliikmesriigile rakendusmäärusega (EL) nr 844/2012 antud rolli.
                  
               
                     (9)
                  
                  
                     Pikendamise menetluse puhul tuleks selgitada võimalusi nõuda tasusid ja lõive vastavalt määruse (EÜ) nr 1107/2009 artiklile 74.
                  
               
                     (10)
                  
                  
                     Seepärast tuleks rakendusmäärusi (EL) nr 686/2012 ja (EL) nr 844/2012 vastavalt muuta.
                  
               
                     (11)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) nr 686/2012 muutmine
            Rakendusmäärust (EL) nr 686/2012 muudetakse järgmiselt.
            
                        1)
                     
                     
                        Artikkel 1 asendatakse järgmisega:
                        
                           „Artikkel 1
                           Pikendamismenetluse eesmärgil määratakse lisa esimeses veerus sätestatud iga toimeaine hindamiseks kas kõnealuse lisa teises veerus sätestatud referentliikmesriik ja kolmandas veerus osutatud kaasreferentliikmesriik või kõnealuse lisa neljandas veerus sätestatud liikmesriikide rühm, mis tegutseb ühiselt referentliikmesriigina. Viimasel juhul ei määrata kaasreferentliikmesriiki.“
                        
                     
                  
                        2)
                     
                     
                        Lisa muudetakse vastavalt käesoleva määruse lisale.
                     
                  
         
            Artikkel 2
            Rakendusmääruse (EL) nr 844/2012 muutmine
            Rakendusmäärust (EL) nr 844/2012 muudetakse järgmiselt.
            
                        1)
                     
                     
                        Artikli 1 lõiget 1 muudetakse järgmiselt:
                        
                                    a)
                                 
                                 
                                    esimene lõik asendatakse järgmisega:
                                    „Ilma et see piiraks neljanda lõigu kohaldamist, esitab toimeaine tootja toimeaine heakskiidu pikendamise taotluse referentliikmesriigile, nagu on sätestatud komisjoni rakendusmääruse (EL) nr 686/2012 (*1) teises veerus, ja kaasreferentliikmesriigile, nagu on sätestatud kõnealuse lisa kolmandas veerus, või igale liikmesriigile liikmesriikide rühmas, mis tegutseb ühiselt referentliikmesriigina, nagu on sätestatud kõnealuse lisa neljandas veerus, hiljemalt kolm aastat enne heakskiidu kehtivusaja lõppu.
                                    
                                       (*1)  Komisjoni 26. juuli 2012. aasta rakendusmäärus (EL) nr 686/2012, millega jaotatakse liikmesriikide vahel pikendamismenetluse eesmärgil hindamiseks toimeained (ELT L 200, 27.7.2012, lk 5).“;"
                        
                                 
                              
                                    b)
                                 
                                 
                                    lisatakse neljas, viies ja kuues lõik:
                                    „Kui liikmesriikide rühm võtab endale ühiselt referentliikmesriigi rolli, nagu on sätestatud rakendusmääruse (EL) nr 686/2012 lisa neljandas veerus, ei määrata kaasreferentliikmesriiki. Sellisel juhul käsitatakse käesolevas määruses kõiki viiteid referentliikmesriigile viidetena „liikmesriikide rühmale, mis tegutseb ühiselt referentliikmesriigina“.
                                    Enne taotluse esitamise tähtaja lõppu lepivad ühiselt referentliikmesriigina tegutsevad liikmesriigid kokku ülesannete ja töökoormuse jaotuses.
                                    Liikmesriigid, kes moodustavad osa liikmesriikide rühmast, mis tegutseb ühiselt referentliikmesriigina, püüavad hindamise käigus saavutada konsensuse.“
                                 
                              
                  
                        2)
                     
                     
                        Artikli 11 lõike 2 punkt h asendatakse järgmisega:
                        
                                    „h)
                                 
                                 
                                    punktid, mille puhul kaasreferentliikmesriik ei nõustunud referentliikmesriigi hinnanguga, kui see on asjakohane, või vajaduse korral punktid, kus kokkulepet ei saavuta liikmesriigid, kes moodustavad ühiselt referentliikmesriigina tegutseva liikmesriikide rühma.“
                                 
                              
                  
                        3)
                     
                     
                        Lisatakse artikkel 13a:
                        
                           „Artikkel 13a
                           Tasud ja lõivud
                           Liikmesriigid võivad nõuda tasude ja lõivude maksmist vastavalt määruse (EÜ) nr 1107/2009 artiklile 74, et katta kulusid, mis on seotud käesoleva määruse kohaldamisalasse kuuluva tööga.“
                        
                     
                  
         
            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. mai 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 309, 24.11.2009, lk 1.
         
            (2)  Komisjoni 26. juuli 2012. aasta rakendusmäärus (EL) nr 686/2012, millega jaotatakse liikmesriikide vahel pikendamismenetluse eesmärgil hindamiseks toimeained (ELT L 200, 27.7.2012, lk 5).
         
            (3)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).
      
      
         
            LISA
            Rakendusmääruse (EL) nr 686/2012 lisa muudetakse järgmiselt:
            
                        1)
                     
                     
                        B osas lisatakse järgmine neljas veerg pealkirjaga:
                        „Liikmesriikide rühm, mis tegutseb ühiselt referentliikmesriigina (tähestikulises järjekorras riigikeeles)“;
                     
                  
                        2)
                     
                     
                        C osa muudetakse järgmiselt:
                        
                                    a)
                                 
                                 
                                    lisatakse järgmine neljas veerg pealkirjaga: „Liikmesriikide rühm, mis tegutseb ühiselt referentliikmesriigina (tähestikulises järjekorras riigikeeles)“;
                                 
                              
                                    b)
                                 
                                 
                                    kande „Geraniool“ järele lisatakse järgmine kanne:
                                    
                                                Toimeaine
                                             
                                             
                                                Referentliikmesriik
                                             
                                             
                                                Kaasreferentliikmesriik
                                             
                                             
                                                Liikmesriikide rühm, mis tegutseb ühiselt referentliikmesriigina (tähestikulises järjekorras riigikeeles)
                                             
                                          
                                                „Glüfosaat
                                             
                                             
                                                 
                                             
                                             
                                                 
                                             
                                             
                                                FR, HU, NL, SE“
                                             
                                          
                              
                                    c)
                                 
                                 
                                    kande „Helicoverpa armigera nukleaarse polühedroosi viirus (HearNPV)“ järele lisatakse järgmine kanne:
                                    
                                                Toimeaine
                                             
                                             
                                                Referentliikmesriik
                                             
                                             
                                                Kaasreferentliikmesriik
                                             
                                             
                                                Liikmesriikide rühm, mis tegutseb ühiselt referentliikmesriigina (tähestikulises järjekorras riigikeeles)
                                             
                                          
                                                „Imasamoks
                                             
                                             
                                                EL
                                             
                                             
                                                IT“
                                             
                                             
                                                 
                                             
                                          
                              
                                    d)
                                 
                                 
                                    kanne toimeaine lambda-tsühalotriini kohta asendatakse järgmisega:
                                    
                                                Toimeaine
                                             
                                             
                                                Referentliikmesriik
                                             
                                             
                                                Kaasreferentliikmesriik
                                             
                                             
                                                Liikmesriikide rühm, mis tegutseb ühiselt referentliikmesriigina (tähestikulises järjekorras riigikeeles)
                                             
                                          
                                                „lambda-tsühalotriin
                                             
                                             
                                                EL
                                             
                                             
                                                FR“
                                             
                                             
                                                 
                                             
                                          
                              
                                    e)
                                 
                                 
                                    kande „Paecilomyces fumosoroseus, tüvi Fe9901E“ järele lisatakse järgmine kanne:
                                    
                                                Toimeaine
                                             
                                             
                                                Referentliikmesriik
                                             
                                             
                                                Kaasreferentliikmesriik
                                             
                                             
                                                Liikmesriikide rühm, mis tegutseb ühiselt referentliikmesriigina (tähestikulises järjekorras riigikeeles)
                                             
                                          
                                                „Pendimetaliin
                                             
                                             
                                                SE
                                             
                                             
                                                NL“